钦定古今图书集成/明伦汇编/闺媛典/第046卷 > 刘仝子妻林氏
## 钦定古今图书集成/明伦汇编/闺媛典/第046卷 > 刘仝子妻林氏

按《宋史列女传》：刘仝子妻林氏，福州福清人。其父公
遇知名士，仝子为福建招抚使，起义兵，仝子亡命自
经死。有司执其妻，具反状。林叱曰：“林、刘二族，世为宋
臣，欲以忠义报国，事不成，天也，何为反乎？汝知去岁
有以血书壁而死者乎？是吾兄也，吾与兄忠义之心
则一也，死且求治汝于地下，可生为汝等凌辱耶？”遂
遇害。